പരവൂര് റെയില്വേ സ്റ്റേഷന് മുന്നില് ധര്ണ പരവൂര് : റെയില്വേ സ്റ്റേഷനുകളും ട്രെയിനുകളും വിറ്റുതുലയ്ക്കാനാണ് കേന്ദ്ര സര്ക്കാര് ശ്രമിക്കുന്നതെന്ന് ആരോപിച്ച് എ.ഐ.ടി.യു.സി നടത്തുന്ന ദേശീയ പ്രക്ഷോഭത്തിന്റെ ഭാഗമായി പരവൂര് റയില്വേ സ്റ്റേഷന് മുന്നില് ചാത്തന്നൂര് മണ്ഡലം കമ്മിറ്റി ധര്ണ നടത്തി. സി.പി.ഐ ദേശീയ കൗണ്സില് അംഗവും മുന് എം.എല്.എയുമായ എന്. അനിരുദ്ധന് ഉദ്ഘാടനം ചെയ്തു. എ.ഐ.ടി.യു.സി കൊല്ലം ജില്ലാ എക്സിക്യുട്ടീവ് അംഗം ശ്രീകുമാര് പാരിപ്പള്ളി അദ്ധ്യക്ഷത വഹിച്ചു. മണ്ഡലം സെക്രട്ടറി എന്. രവീന്ദ്രന് സ്വാഗതം പറഞ്ഞു. ഇത്തിക്കര ബ്ലോക്ക് പഞ്ചായത്ത് പ്രസിഡന്റ് സദാനന്ദന് പിള്ള, നോബല് ബാബു, രാജു ഡി. പൂതക്കുളം എന്നിവര് സംസാരിച്ചു. ബി. സണ്ണി, എസ്. ബിനു, ജി.ആര്. രതീഷ്, ടി. ആര്. ദീപു, കെ.കെ. സുരേന്ദ്രന്, ശ്രീരശ്മി, വിജി ജയ എന്നിവര് നേതൃത്വം നല്കി.